*Информация за лектора:*

Анелия Татарова е данъчен адвокат, член на Софийска адвокатска колегия.

През 2011 г. придобива степен магистър по международно данъчно право от Международния данъчен център в Лайден, Холандия. Преди това е завършила право в Софийския университет.

Анелия има 2 години опит като счетоводител и 11 години опит в областта на данъчното право, придобити в данъчния отдел на PricewaterhouseCoopers и като ръководител на данъчната практика на едни от най-големите кантори в София. Работила е и в ДДС отдела на Baker & McKenzie, Амстердам.

Основни сфери на дейност: международно данъчно планиране и структуриране; ДДС; данък при източника; европейско данъчно право; процесуално данъчно право, бизнес структуриране.

От 2012 г. насам Анелия редовно провежда данъчни и осигурителни обучения както на одитори към различните регионални организации на ИДЕС, така и на счетоводители из цяла България. Тя е провеждала обучения за българската данъчна система и в чужбина.

Темите, които е представяла, покриват теоретични разработки, казуси, актуални промени, наболели практически въпроси, практика на ВАС и Съда на ЕС в сферата на ДДС, данък при източника, СИДДО, осигуряване, както на национално, така и на международно ниво.

Повече информация за нея и дейността й може да намерите на [www.tatarova.com](http://www.tatarova.com)